NEUVOSTON DIREKTIIVI,

annettu 20 päivänä kesäkuuta 1972,

ottomoottorilla varustettujen moottoriajoneuvojen radiohäiriöiden vaimennusta koskevan jäsenvaltioiden lainsäädännön lähentämisestä (72/245/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 100 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

tekniset vaatimukset, jotka ottomoottorilla varustettujen moottoriajoneuvojen on kansallisen lainsäädännön mukaan täytettävä, liittyvät muun muassa niiden radiohäiriöiden vaimennukseen,

nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(1) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, ja

teknisten vaatimusten osalta on suotavaa käyttää Yhdistyneiden Kansakuntien Euroopan talouskomission hyväksymää sääntöä N:o 10 (ajoneuvojen radiohäiriöiden vaimennusta koskevat yhdenmukaiset vaatimukset), joka on 20 päivänä maaliskuuta 1958 tehdyn moottoriajoneuvojen varusteiden ja osien hyväksymisehtojen yhdenmukaistamista ja hyväksymisten vastavuoroista tunnustamista koskevan sopimuksen liitteenä(2),

ON ANTANUT TÄMÄN DIREKTIIVIN:

1 artikla

Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja, vähintään nelipyöräisiä, korilla varustettuja tai ilman sitä olevia ja korkeajännitteisellä sytytysjärjestelmällä varustettuja moottoriajoneuvoja, joiden suurin rakenteellinen nopeus on yli 25 km/h, lukuun ottamatta kiskoilla kulkevia ajoneuvoja, maataloustraktoreita ja -työkoneita ja moottorityökoneita.

2 artikla

Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää ajoneuvon käyttömoottoriin tai -moottoreiden sähköisen sytytysjärjestelmän aiheuttamiin radiohäiriöihin liittyvistä syistä, jos kyseisessä ajoneuvossa on liitteissä vahvistetut vaatimukset täyttävä radiohäiriöiden vaimennus.

3 artikla

Tyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista liitteessä I olevassa 2.2 kohdassa tarkoitetuista osien tai ominaisuuksien muutoksista. Kyseisen jäsenvaltion toimivaltaisten viranomaisten on päätettävä, onko muutetulle ajoneuvotyypille tehtävä uusia testejä ja laadittava uusi seloste. Jos nämä testit osoittavat, ettei muutos täytä tässä direktiivissä säädettyjä vaatimuksia, muutosta ei saa hyväksyä.

4 artikla

Tarvittavat muutokset liitteiden vaatimusten mukauttamiseksi tekniikan kehitykseen annetaan moottoriajoneuvojen ja niiden perävaunujen tyyppihyväksyntää koskevan 6 päivänä helmikuuta 1970 annetun neuvoston direktiivin 13 artiklassa säädettyä menettelyä noudattaen.

5 artikla

1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä.

2. Jäsenvaltioiden on huolehdittava, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle.

6 artikla

Tämä direktiivi on osoitettu kaikille jäsenvaltioille.

Tehty Luxemburgissa 20 päivänä kesäkuuta 1972.

Neuvoston puolesta

Puheenjohtaja

J. P. BUCHLER

(1) EYVL N:o L 42, 23.2.1970, s. 1

(2) Discarding a TABLE

>TAULUKON PAIKKA>

LIITE I(1)

MÄÄRITELMÄT, ETY-TYYPPIHYVÄKSYNNÄN HAKEMINEN, MERKINNÄT, ETY-TYYPPIHYVÄKSYNTÄ, ERITELMÄT, TESTIT, TUOTANNON VAATIMUSTENMUKAISUUS

(1)

2 MÄÄRITELMÄT

Tässä direktiivissä tarkoitetaan:

(2.1)

2.2 "Ajoneuvotyypillä radiohäiriöiden vaimennuksen osalta" ajoneuvoja, jotka eivät olennaisesti eroa toisistaan erityisesti seuraavien seikkojen osalta:

2.2.1 moottoritilan korin osan ja sitä lähinnä olevan matkustajatilasta muodostuvan korin osan muodot ja olennaiset materiaalit;

2.2.2 moottorityyppi (kaksi- tai nelitahtinen, sylinterien lukumäärä ja tilavuus, kaasuttimien lukumäärä, venttiilien sijainti, enimmäisteho ja vastaava käyntinopeus jne);

2.2.3 sytytysjärjestelmän sijainti tai malli (kela, virranjakaja, sytytystulpat, suojaus jne.);

2.2.4 moottoritilassa olevien metalliosien sijainti (kuten lämmittimet, varapyörä, ilmansuodatin jne.);

2.3 "radiohäiriöiden rajoittamisella" radiohäiriöiden vähentämistä ääni- ja televisiolähetysten taajuuskaistoilla tasolle, jolla ajoneuvo ei aiheuta olennaista häiriötä sen ulkopuolella olevien vastaanottimien toiminnalle; tämä edellytys täytetään, jos häiriötaso pysyy jäljempänä 6.2.2 kohdan määräyksissä vahvistettujen rajojen alapuolella;

2.4 "radiohäiriöiden vaimennuslaitteella" täydellistä, moottoriajoneuvon sytytysjärjestelmän aiheuttamien radiohäiriöiden vaimentamiseen tarvittavaa laitetta. Radiohäiriöiden vaimennuslaitteeseen kuuluvat lisäksi asianmukaiset maadoituskiskot ja suojausosat, joita on liitetty mukaan erityisesti radiohäiriöiden vaimentamiseksi;

2.5 "erityyppisillä vaimennuslaitteilla" laitteita, jotka eroavat toisistaan mm. seuraavilta olennaisilta osin:

2.5.1 osilla on eri tavaramerkki tai kaupallinen merkki;

2.5.2 osien "suurtaajuus"-ominaisuudet ovat erilaiset tai osat ovat erimuotoiset tai -kokoiset;

2.5.3 vähintään yhden osan toimintaperiaatteet ovat erilaiset;

2.5.4 osat kootaan eri tavoin;

2.6 "vaimennuslaitteen osalla" tarkoitetaan vaimennuslaitteen yhtä yksittäistä osaa.

3 ETY-TYYPPIHYVÄKSYNNÄN HAKEMINEN

3.1 Ajoneuvon valmistajan tai tämän edustajan on haettava ajoneuvon ETY-tyyppihyväksyntää ajoneuvoon kuuluvan radiohäiriönvaimentimen osalta.

3.2 Hakemukseen on liitettävä seuraavat asiakirjat kolmena kappaleena ja seuraavat tiedot:

3.2.1 kuvaus ajoneuvotyypistä 2.2 kohdassa tarkoitettujen seikkojen osalta sekä moottoritilasta otettu hajotuskuva tai valokuva. Näistä on käytävä selville moottorin tyypin tunnistamiseen tarvittavat numerot tai tunnusmerkit.

3.2.2 luettelo osista, jotka muodostavat radiohäiriöiden vaimennuslaitteen ja joiden on oltava helposti tunnistettavia;

3.2.3 jokaisesta osasta yksityiskohtaiset piirustukset, joiden perusteella osa on helposti paikannettavissa ja tunnistettavissa;

3.2.4 sytytysjärjestelmän tasavirtaresistanssien nimellisarvot ja mahdollisten resistiivisten suurjännitejohtimien nimellisresistanssi metriä kohti.

3.3 ETY-tyyppihyväksynnän hakemuksen ohessa on lisäksi toimitettava näytekappale radiohäiriöiden vaimennuslaitteesta.

3.4 Tyyppihyväksyntätestejä suorittavalle tutkimuslaitokselle on toimitettava sitä tyyppiä oleva ajoneuvo, jolle tyyppihyväksyntää haetaan.

4 MERKINNÄT

4.1 Radiohäiriöiden vaimennuslaitteeseen on merkittävä seuraavat tiedot:

4.1.1 laitteen ja sen osien valmistajan kaupallinen merkki tai tavaramerkki;

4.1.2 valmistajan kuvaus kaupallisesta käyttötarkoituksesta.

4.2 Merkinnät on kiinnitettävä laitteen johtimiin, vähintään 12 cm välein.

4.3 Merkintöjen on oltava helposti luettavia ja pysyvästi kiinnitettyjä.

5 ETY-TYYPPIHYVÄKSYNTÄ

(5.1)

(5.2)

5.3 ETY-tyyppihyväksyntätodistukseen on liitettävä liitteessä IV esitetyn mallin mukainen asiakirja.

(5.4)

(5.5)

(5.6)

6 ERITELMÄT

6.1 Yleiset vaatimukset

Radiohäiriöiden vaimennuslaitteen osien on oltava siten suunniteltuja, rakennettuja ja asennettuja, että ajoneuvo täyttää tavanomaisissa käyttöolosuhteissa tässä direktiivissä vahvistetut vaatimukset.

6.2 Radiohäiriöitä koskevat eritelmät

6.2.1 Mittausmenetelmä

Tarkastettavaksi annetun ajoneuvon aiheuttama häiriösäteily on mitattava liitteessä II tarkoitetulla menetelmällä.

6.2.2 Ohjeraja-arvot

6.2.2.1 Kvasihuippumittauksiin perustuvat säteilyrajat ovat 50 ìV/m taajuuskaistalla 40-75 MHz, ja 50-120 ìV/m taajuuskaistalla 75-250 MHz, rajan kasvaessa lineaarisesti 75 MHz:ä ylittävillä taajuuksilla.

6.2.2.2 Jos mittaukset tehdään huippumittauslaitteella, lukemat ilmaistuna ìV/m on jaettava 10:llä.

6.2.3 Radiohäiriöiden vaimennusta koskevaa tyyppihyväksyntää varten tarkastettavaksi annetusta ajoneuvosta mitattujen arvojen on oltava enintään 20 %:a ohjeraja-arvojen alapuolella.

7 TESTIT

Edellä 6 kohdassa tarkoitettujen vaatimusten täyttyminen tarkastetaan liitteessä II tarkoitetulla menetelmällä.

(8)

9 TUOTANNON VAATIMUSTENMUKAISUUS

(9.1)

9.2 Tarkastettaessa sarjatuotannossa olevan ajoneuvon vaatimustenmukaisuutta, tuotannon katsotaan vastaavan tämän direktiivin vaatimuksia, jos mitatut tasot ylittävät enintään 25 %:ia 6.2.2 kohdassa vahvistetut ohjeraja-arvot.

9.3 Jos vähintään yksi sarjatuotannossa olevasta ajoneuvosta mitatuista tasoista ylittää enemmän kuin 25 %:ia 6.2.2 kohdassa vahvistetut raja-arvot, valmistaja voi pyytää mittaukset tehtäväksi vähintään kuudelle samaan sarjaan kuuluvalle ajoneuvolle. Kutakin taajuuskaistaa koskevat tulokset lasketaan liitteessä III tarkoitetulla tilastomenetelmällä.

(10)

(11)

(1) Liitteiden teksti on yhdenmukainen Yhdistyneiden Kansakuntien Euroopan talouskomission säännön N:o 10 kanssa; erityisesti alakohtien alajaottelu on sama. Jos säännön N:o 10 jollekin kohdalle ei ole vastinetta tässä direktiivissä, kohdan numero annetaan suluissa.

LIITE II

SUURJÄNNITTEISTEN SYTYTYSJÄRJESTELMIEN AIHEUTTAMIEN RADIOHÄIRIÖIDEN MITTAAMINEN

1 MITTAUSLAITTEET

Mittauslaitteiden on täytettävä radiohäiriöitä käsittelevän kansainvälisen erityiskomitean (CISPR) julkaisussa N:o 2 (1. painos 1961) olevat vaatimukset tai huippumittauslaitteita koskevan CISPR:n julkaisussa N:o 5 (1. painos 1967) olevat vaatimukset.

HUOM: Jos käytettävä mittauslaite ei kaikilta osin täytä CISPR:n vaatimuksia, poikkeamista on annettava yksityiskohtainen selvitys.

2 TULOSTEN ESITTÄMINEN

Mittaustulokset on esitettävä muodossa ìV/m, ja mittauksiin on käytettävä 120 kHz:n kaistaleveyttä. Tilastoja varten tulokset annetaan myös logaritmisina dB (ìV/m) -yksiköinä. Jos joillakin taajuuksilla mittauslaitteen kaistaleveys B (ilmaistuna kHz:nä) eroaa 120 kHz:n taajuudesta, lukemat on muunnettava

120 kHz:n kaistaleveydelle kertoimella >NUM>120

>DEN>B

.

3 MITTAUSPAIKKA

Mittauspaikan on oltava tasainen, pääakseliltaan 20 m:n ja pikkuakseliltaan 17,3 m:n kokoisen ellipsin sisään sijoittuva alue, jossa ei ole radioaaltoja heijastavia pintoja. Antennin ja moottorin keskipisteen on sijaittava ellipsin pääakselilla, ja ajoneuvon symmetriatason on oltava yhdensuuntainen pikkuakselin kanssa. Antennin ja antennia lähimpänä olevan moottorin sivun leikkauspisteen, joka sijaitsee ellipsin pääakselilla, on oltava ellipsin polttopisteessä. Mittauslaitteet, mittauskoppi tai ajoneuvo, johon laitteet on sijoitettu, voidaan sijoittaa ellipsin sisään, mutta vaakatasossa vähintään 3 m etäisyydelle antennista ja vastapäiseen suuntaan mitattavasta ajoneuvosta. Lisäksi on varmistettava, ettei mittauksen aikana esiinny ulkopuolisia häiriöääniä tai signaaleja, jotka voisivat vaikuttaa mittaustuloksiin; tämä varmistetaan suorittamalla tarkistusmittaus moottori pysäytettynä ennen varsinaista mittausta ja sen jälkeen; mittaustulokset katsotaan luotettaviksi vain, jos ne ovat vähintään 10 dB korkeammat kuin suurimmat tarkistusmittauksissa saadut lukemat.

4 AJONEUVO

4.1 Vain apusähkölaite, joka on välttämätön moottorin toiminnalle, saa olla toiminnassa.

4.2 Moottorin on oltava tavanomaisessa käyntilämpötilassa. Kunkin mittauksen aikana moottoria käytetään seuraavasti:

>TAULUKON PAIKKA>

4.3 Mittauksia ei saa suorittaa sateen aikana eikä 10 min kuluessa sateen loppumisesta.

5 ANTENNI

5.1 Korkeus

Dipolin keskipisteen on oltava 3 m maanpinnan yläpuolella.

5.2 Mittausetäisyys

Etäisyyden vaakatasossa antennista lähimpään ajoneuvossa olevaan metalliesineeseen on oltava 10 m.

5.3. Antennin sijainti ajoneuvoon nähden

Antenni on sijoitettava kahteen mittauspaikkaan, vuorotellen ajoneuvon vasemmalle ja oikealle puolelle; antennin on oltava ajoneuvon symmetriatason suuntainen ja samassa linjassa moottorin kanssa (ks. tämän liitteen lisäys).

5.4 Antennin suunta

Jokaista mittauspistettä varten mittaukset on tehtävä siten, että dipoli on pysty- ja vaakasuorassa asennossa (ks. tämän liitteen lisäys).

5.5 Mittaustulokset

Enintään neljä mittaustulosta käytetään taajuuden, jota mitataan ominaisen arvon määrittämiseen.

6 TAAJUUDET

Mittaukset on tehtävä 40-250 MHz:n alueella. Hyvin todennäköisesti ajoneuvo täyttää vaaditut vaimennusrajat koko taajuusalueella, jos se täyttää ne seuraavilla kuudella taajuudella: 45, 65, 90, 150, 180 ja 220 (¹ 5 MHz). (Näille taajuuksille annetun 5 MHz:n toleranssin tarkoitus on antaa mahdollisuus välttää nimellistaajuuksilla tapahtuvien lähetysten aiheuttamat häiriöt.)

LIITE III

TILASTOMENETELMÄ RADIOHÄIRIÖIDEN VAIMENNUSTASON LASKEMISEKSI

Jotta 80 % ajoneuvoista täyttäisi 80 %:n todennäköisyydellä asetetun vaimennustason L, seuraavat ehdot on täytettävä:

+ kSn≤ L

jossa = ajoneuvoja n koskevien tulosten aritmeettinen keskiarvo

k = tilastollinen kerroin, joka riippuu ajoneuvoista n seuraavan taulukon mukaisesti:

>TAULUKON PAIKKA>

Sn = ajoneuvoja n koskevien tulosten keskihajonta

Sn2 = Ó(x - )2(n-1),

x = yksittäinen tulos,

L = määrätty taso,

Sn, x, ja L ilmaistaan dB-yksikköinä (ìV/m).

Jos ensimmäinen otos ajoneuvoista n ei täytä edellä tarkoitettuja vaatimuksia, mittaus on tehtävä toisesta otoksesta ajoneuvoja n ja kokonaistulokset laskettava ajoneuvojen otoksesta 2 n.

LIITE IV

>VIITTAUS KAAVIOON>

>VIITTAUS KAAVIOON>